Veïns, comerciants i la Junta de Districte de Corea posen en marxa la campanya 'Cuida Gandia'
20 febrer 2019

## Veïns, comerciants i la Junta de Districte de Corea posen en marxa la campanya 'Cuida Gandia'20 febrer 2019Última actualització: 14 juliol 2025

![](../gestion/img/frances_190220_5247.jpg)  
  

L'Associació de Veïns de Corea en col·laboració amb l'Ajuntament de Gandia, la Junta de Districte de la barriada i els comerciants de Corea, han posat en marxa la campanya "**Cuida Gandia**" que permetrà la distribució d'objectes que permeten la recollida dels excrements dels gossos i bosses de plàstic reutilitzables amb aigua per diluir els orins dels gossos a la via pública.

El president de la Junta de Districte de Corea, **Jose Manuel Prieto** ha destacat que "l_a proposta inicial ha estat ampliada i millorada, ja que no només es basarà en l'acció veïnal sinó que també comptarà amb la implicació dels comerços de Corea, de manera que comprar als establiments de la barriada siga un incentiu. Esperem que altres juntes de districte s'adherisquen a la iniciativa i col·laboren amb el repartiment dels materials" "L'Ajuntament de Gandia està fent un esforç molt gran per millorar la neteja de la ciutat amb l'augment de les contractes però creiem que ha d'haver-hi una corresponsabilitat de la ciutadania de la qual nosaltres també volem ser partícips perquè la neteja de la ciutat comença per cada un de nosaltres_".

Per la seua banda, el regidor delegat de Serveis Bàsics, **Miguel Ángel Picornell** va agrair a la Junta de Districte de Corea la iniciativa i va recordar que la mesura ja ha estat posada en marxa amb èxit al barri de Roís de Corella i República Argentina-Plaça El·líptica. "_Ara toca treballar amb els veïns i comerciants de Corea i en breu expandirem la campanya al Grau i la platja per completar aquesta primera tanda per tal d'aconseguir una ciutat més neta i que els propietaris d'animals prenguen consciència de la seua responsabilitat_".

[Twittear](https://twitter.com/share)